ઉત્તર કોરિયાનાં પરમાણુ તેમજ મિસાઈલ પર પરિક્ષણ રોકવાનાં નિર્ણય પર અમેરિકાએ ખુશી વ્યક્ત કરી છે ત્યાં જાપાને નારાજગી વ્યક્ત કરતા કહ્યું કે જાપાન આ નિર્ણયથી અસંતુષ્ટ છે. આ ઉપરાંત જાપાને કહ્યું કે ઉત્તર કોરિયા પર જાપાન દ્વારા દબાણની નીતિ યથાવત્ રહેશે. તો બીજી તરફ દક્ષિણ કોરિયાનું કહેવું છે કે ઉત્તર કોરિયાનું આ પગલું ’પરમાણુ નિવારણ’ની દિશામાં એક ’સાર્થક પ્રગતિ’ છે. જાપાનનાં રક્ષામંત્રી ઈત્સુનોરી ઓનોડેરાએ વોશિંગ્ટનમાં પત્રકારને કહ્યું કે ’ઉત્તર કોરિયાનાં આ નિર્ણયથી અમને અસંતોષ છે.’